kardosdrur/scandi-wiki huggingface dataset:
Västergötlands museum

Västergötlands museum er et museum i Skara i Västergötland. Det drives af Västra Götalandsregionen for Stiftelsen Västergötlands museum. Der vises blandt andet flere af fröslundaskjoldene. Det er tolv skjolde fra offerfund fra bronzealderen, der blev fundet på Kållandsö 1985. Museet har også en permanent udstilling, som viser Skara i middelalderen. Et frilandsmuseum – Fornbyn – hører også til museet.

Det første museum med det nuværende navn åbnede 1865. Den nuværende museumsbygning blev  opført i 1919. Fra 1978 til 1999 hed det Skaraborgs länsmuseum. Museumsbygningen opførtes efter et projekt af arkitekten Charles Lindholm.

Eksterne henvisninger 

Officiel hjemmeside 

Museer i Sverige
Västergötland
Museer etableret i 1865
Loratadin

Loratadin er et anden generations antihistamin der anvendes til behandling af allergi. Strukturmæssigt er det tæt beslægtet med tricykliske antidepressiva som imipramin.

Loratadin er markedsført under flere handelsnavne herunder Mildin og Clarityn. Loratadin findes også som kombinationspræparatet Clarinase der også indeholder pseudoefedrin og som anvendes til behandling af allergisk rhinits.

Loratadin omdannes i kroppen til den aktive metabolit desloratadin. Desloratadin findes også som lægemiddel under handelsnavnene Aerius og Dasselta.

Antihistaminer
Nationalparker i USA

I USA er der 58 beskyttede naturområder områder, kendt som nationalparker, der administreres af National Park Service, en styrelse under landets Indenrigsministerium. Oprettelse af nationalparker vedtages ved lov af Kongressen.

Historie 
Loven om den første nationalpark, Yellowstone, blev underskrevet af præsident Ulysses S. Grant i 1872, herefter fulgte nationalparkerne Sequoia og Yosemite i 1893. Med loven National Park Service Organic Act fra 1916, blev National Park Service etableret med det formål "at bevare landskabet, de naturlige og historiske elementer samt dyrelivet, og gøre det muligt at få glæde deraf på en sådan måde, at de vil forblive ubeskadigede til glæde for fremtidige generationer." 

Nationalparker er normalt kendetegnet ved en bred vifte af naturressourcer fordelt på et stort område. Præsidenten havde tidligere beskyttet mange af nationalparkerne som National Monuments (nationalmonumenter) jævnfør Antiquities Act-loven, før kongressen gav dem deres nye status. Syv nationalparker er knyttet til National Preserves (naturbeskyttelsesområder), hvoraf seks ligger i delstaten Alaska. Naturbeskyttelsesområderne er under fælles administration med nationalparkerne, men betragtes som enheder og deres arealer er ikke medtaget i tallene herunder. Den nyeste nationalpark er Great Sand Dunes, som blev oprettet i 2004.

Der er nationalparker i 27 amerikanske delstater, samt i de selvstyrende områder Amerikansk Samoa og de Amerikanske Jomfruøer. Delstaterne Alaska og Californien har flest nationalparker, med hver otte, efterfulgt af Utah med fem og Colorado med fire. Den største nationalpark er Wrangell–St. Elias i Alaska; med et areal på over 32.000 km² (et areal lidt større end Jylland på 29.777 km²), er den større end hver af de ni mindste delstater. De tre næste af de største nationalparker ligger også i Alaska. Den mindste er Hot Springs i Arkansas, hvis areal er på mindre end 24 km² (et areal en smule større end den danske ø Fur på 22 km²). Det totale areal, der nyder beskyttelse som nationalparker er på omkring 210.000 km² (et areal der er fem gange større end Danmark), med et gennemsnit på 3.620 km², men en median på kun 1.280 km².

Den mest besøgte nationalpark er Great Smoky Mountains, med over ni millioner årlige besøgende i 2011, efterfulgt af Grand Canyon, med over fire millioner; i modsætning hertil blev den afsidesliggende Lake Clark i Alaska besøgt af færre end 5.227 personer. Fjorten nationalparker er på UNESCOs Verdensarvsliste.

Nogle få nationalparker har enten fået en anden benævnelse eller er blevet nedlagt. Nogle gange benævnes andre af National Park Services områder ukorrekt som nationalparker.

Nationalparker

Referencer

Eksterne henvisninger 

 National Park Services websted
 The National Parks: America's Best Idea af PBS
Christianskirken (Berlin)

Christianskirken er den lutherske danske udlandskirke i Berlin i Tyskland. Kirken forbinder de danske sogne og ledes af en biskop for folkekirken. Kirken er beliggende i Wilmersdorf i bydelen Charlottenburg-Wilmersdorf.

Kirkens organisering 
Kirken er tilsluttet Danske Sømands- og Udlandskirker, som også overfører et tilskud til præstens løn. Alle øvrige lønninger og udgifter til bygningsdrift oppebæres af frivilligt arbejde, arrangementer, markeder, indsamlinger, kollekt og lokal indsamlet kirkeskat.

Højmesse 
Der afholdes årligt 42-44. Der er biskoppeligt tilsyn af Københavns Biskop.

Ungdomsarbejde 
Ungdomsarbejdet foregår pt. baseret på frivillige kræfter og arrangementerne er målrettet unge mellem 18 og 30-35 år. Arbejdet er både henvendt til medlemmer og ikke medlemmer, og der afholdes flere typer arrangementer hvor det mest almindelige er at invitere til spisning og networking mellem de unge.

Øvrige aktiviteter 
Kirken udgiver et magasin, Kirkehilsen, som pt udkommer tre gange om året. Derudover afholdes der fastelavnsfest efter dansk tradition, høstfest, samt et julemarked, der udgør en af kirkens hjørnestene, både socialt og økonomisk.

Præster 
1912-1922: Pastor Bent Lindhardt
1922-1931: Pastor L. P. A. Hedegaard
1931-1943: Præstepar Helge og Lis Blauenfeldt
1941-1951: Pastor Axel Jeppesen
1952-1956: Besøgsgudstjenester ved blandt andre pastor Martin Nørgaard
1957-1961: Præstepar Ove og Ellen Margrethe Lund
1961-1967: Præstepar Hans Olav og Ebba Refshauge
1968-1974: Præstepar Fritz og Inger Marie Bierlich
1974-1981: Pastor Flemming Anker
1981-1988: Præstepar Eskild Rousing Kraglund og Ellen Villemoes Lundsgaard
1988-1994: Præstepar Finn og Bodil Esborg
1994-2010: Præstepar Vibeke Breidahl Hemmert og Torben Sune Bojsen
2010-2011: Vikarierende præstepar Eskild og Esther Pedersen
2011-2015: Pastor Iben Vinther Nordestgaard
2015-2021: Jens Frederik Olsen
2021: Thomas Buelund

Tidligere og nuværende kirkebygninger

1912-1928 
Kirken havde ikke egne bygninger men lånte sig til lokaler.

1928-1945 
Stressemanstrasse 57, første bygning. Blev ødelagt under bombardement i 1945.

1948-67 
Stressemansstrasse 57, anden bygning efter indvielse.

1969- 
Brienner Strasse 12, 10713 Berlin

Renoveringer, forbedringer og nyt inventar 

2012: Gennemgribende udskiftning af døre og vinduer, donation fra Augustinus Fonden.
2015: Udskiftning af altertavle, malet af Eske Kath, doneret af Eriksens Kunstfond.

Samarbejdspartnere i Berlin 
 Den Danske Ambassade, Berlin
 Danes Worldwide
 Den Skandinaviske Skole og Børnehave
 Dänische Club zu Berlin/Brandenburg

Venskabskirker og -stifter 
 Helligåndskirken i Århus
 DSUK Viborg Stiftsbestyrelse

Kilder

Ekstern henvisning 
 Kirkens hjemmeside

Kirker i Tyskland
Joyce Banda

Joyce Hilda Banda (født 12. april 1950 i Zomba, Malawi) er en malawisk politiker, der var Malawis præsident fra 7. april 2012 til 31. maj 2014. Hun er grundlægger og leder af partiet People's Party, der blev dannet i 2011.

Banda var tidligere udenrigsminister fra 2006 til 2009 og vicepræsident fra maj 2009 til april 2012.

Banda overtog posten som præsident efter den tidligere præsident Bingu wa Mutharikas pludselige død. Hun er landets fjerde præsident, og dets første kvindelige. Inden hun blev præsident, var hun også den første kvindelige vicepræsident.

Referencer

Eksterne henvisninger 

Malawis præsidenter
Politikere fra Malawi
Rajkeswur Purryag

Rajkeswur Purryag (født 12. december 1947) er en mauritisk politiker, der var Mauritius' præsident fra 21. juli 2012 til 29. maj 2015. Han blev valgt som den 5. præsident af nationalforsamlingen. Han overtog posten efter Anerood Jugnauth.

Purryag var tidligere medlem af parlamentet for Parti Travailliste, minister og formand for nationalforsamlingen. Han startede sin politiske karriere i 1976.

referencer 

Mauritius' præsidenter
Politikere fra Mauritius
John Dramani Mahama

John Dramani Mahama (født 29. november 1958) er en ghanesisk politiker, der fra 24. juli 2012 til 7. januar 2017 var været Ghanas præsident. 

Mahama var vicepræsident fra 2009 til 2012, hvor han blev præsident som følge af forgængeren, præsident John Atta Mills', død. 

Mahama er kommunikationsekspert, historiker og forfatter. Han var parlamentsmedlem fra 1997 til 2009. Mahama var også kommunikationsminister fra 1998 til 2001.

Referencer 

Ghanas præsidenter
Pranab Mukherjee

Pranab Mukherjee (født 11. december 1935, død 31. august 2020) var en indisk jurist, politiker, der var Indiens 13. præsident fra 2012 til 2017.

Biografi 

Mukherjee blev i 1969 indvalgt i Rajya Sabha, overhuset i Indiens nationalforsamling, hvor han blev genvalgt i 1975, 1981, 1993 og 1999. I 2004 blev han valgt til underhuset, Lok Sabha. Fra 1982 til 1984 var han finansminister, fra 1995 til 1996 udenrigsminister, fra 2004 til 2006 forsvarsminister og fra 2006 til 2009 udenrigsminister. Fra 2009 til 2012 var han finansminister i Manmohan Singhs regering. Mukherjee blev i 2012 nomineret til Indiens præsidentembede og forlod derfor finansministerposten. I valget mødte han oppositionskandidaten P. A. Sangma. Mukherjee vandt valget og efterfulgte 25. juli 2012 Pratibha Patil i præsidentembedet. Efter præsidentvalget i 2017 afløstes han af Ram Nath Kovind.

Noter

Politikere fra Indien
Indiens præsidenter
Nuværende statsoverhoveder
Personer fra Birbhum
Jurister fra Indien
Danilo Medina

Danilo Medina (født 10. november 1951) er en dominikansk politiker og siden 16. august 2012 den Dominikanske Republiks præsident.

Medina er medlem af Partido de la Liberación Dominicana, der har været det ledende parti i landet siden 2004. Han vandt præsidentvalget i maj 2012, med 51,24% af stemmerne. Han overtog præsidentposten efter Leonel Fernández.

referencer 

Dominikanske Republiks præsidenter
Nuværende statsoverhoveder
1.C

1.C er en dokumentar-serie i otte afsnit vist på TV 2 i efteråret 2012, serien følger seks unge fra 1.C på Rungsted Gymnasium 2011/2012 både i skolen og privat.

Serien er produseret af produktionsselskabet Sand TV.

Lærer Randi Sabroe har en stor rolle i reportageserien. Hun er klassens teamlærer, engelsklærer og studievejleder.

Det er det planen, at klassen skal følges gennem hele deres gymnasietid.

Eksterne henvisninger 
 

Tv-programmer fra TV 2 Danmark
Rungsted
Dokumentarserier fra Danmark
Gymnasial uddannelse i Danmark
Danske tv-serier fra 2010'erne
Drugstore

Drugstore (på dansk medicinbutik) er et almindeligt amerikansk begreb for en type butikker, der driver et apotek. Udover medicin sælges også varer som slik, kosmetik, magasiner og lette forfriskninger. I midten af 1980'erne under højdepunkten i "war on drugs", droppede mange butikker begrebet drugstore og skiftede i stedet til det mere politisk korrekte "Pharmacy" (på dansk apotek). Drugstores er almindelige i gadebilledet i lande som USA og Japan. I lande som Tyskland og Østrig findes et lignende koncept kaldet Drogerie.

Butikker
Apoteker
Detailvirksomheder fra USA
Grøn eremitmos

Grøn eremitmos (Cratoneuron filicinum) er et almindeligt mos i Danmark på våd og næringsrig bund.

Mosset danner matte og stive måtter eller tuer. Stænglerne er oftest regelmæssigt forgrenede og tæt filtede af rhizoider. Bladene har en meget kraftig ribbe og store, nedløbende bladvinger. Grøn Eremitmos er ofte belagt med kalk.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Amblystegiaceae
Planter i Danmark
Scottish Cup 1896-97

Scottish Football Association Challenge Cup 1896–97 var den 24. udgave af Scottish Football Association Challenge Cup, nutildags bedre kendt som Scottish Cup. Første runde blev spillet den 9. januar 1897, og turneringen blev afsluttet den 20. marts 1897, hvor Rangers FC vandt finalen over Second Division-klubben Dumbarton FC med 5-1. Sejren var Rangers FC's anden i turneringens historie.

Resultater

Rangers FC's vej til sejren

Første runde

Anden runde 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1896-97 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1896–97 
 Scottish FA – Scottish Cup Final Archive – 1896/97 - Final

Noter 

Sæsoner i Scottish Cup
Fodbold i 1896
Fodbold i 1897
Skammerens datter

Skammerens datter er en fantasyroman af Lene Kaaberbøl fra 2000. Den er første bog i hendes serie om Skammerens børn. Bogen handler om pigen Dina, der har arvet sin mors særlige Skammer-kræfter, en evne der gør hende i stand til, ved at se dem i øjnene, at se hvad et andet menneske skammer sig over. Bogen blev i 2012 omsat til en musical og blev filmatiseret i 2015.

Musical 
Skammerens Datter, den første bog i serien, blev i 2012 opsat som musical på Østre Gasværk Teater. Tekst og musik blev skrevet af Thomas Høg, Sune Svanekier og Lasse Aagaard. Forestillingen blev instrueret af Frede Gulbrandsen. Året efter, i 2013, havde Skammerens Datter 2 premiere, også på Østre Gasværk Teater. Skammerens Datter 2 samlede de sidste tre bøger i Lene Kaaberbøls serie om Skammer-familien. På udvalgte dage spillede Skammerens Datter 1 og Skammerens Datter 2 i træk som Skammer-Maraton.

Film 

Skammer-serien var længe på tale til filmatisering, og rettighederne blev endeligt erhvervet af Nepenthe Film. Manuskriptet er skrevet af Anders Thomas Jensen, og filmen udkom i marts 2015, instrueret af Kenneth Kainz.

Referencer

Eksterne henvisninger 
 Om bogen og brugeranmeldelser

Ungdomsromaner
Litteratur i 2000
Dansksprogede bøger
Scottish Cup 1897-98

Scottish Football Association Challenge Cup 1897–98 var den 25. udgave af Scottish Football Association Challenge Cup, nutildags bedre kendt som Scottish Cup. Første runde blev spillet den 8. januar 1898, og turneringen blev afsluttet den 26. marts 1898, hvor Rangers FC vandt finalen over Second Division-holdet Kilmarnock FC med 2-0. Sejren var Rangers FC's tredje i turneringens historie.

Resultater

Rangers FC's vej til sejren

Første runde

Anden runde 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1897-98 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1897–98 
 Scottish FA – Scottish Cup Final Archive – 1897/98 - Final

Noter 

Sæsoner i Scottish Cup
Fodbold i 1897
Fodbold i 1898
Scottish Cup 1898-99

Scottish Football Association Challenge Cup 1898–99 var den 26. udgave af Scottish Football Association Challenge Cup, nutildags bedre kendt som Scottish Cup. Første runde blev spillet den 14. januar 1899, og turneringen blev afsluttet den 22. april 1899, hvor Celtic FC vandt finalen over Rangers FC med 2-0. Sejren var Celtic FC's anden i turneringens historie.

Resultater

Celtic FC's vej til sejren

Første runde

Anden runde 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1898-99 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1898–99 
 Scottish FA – Scottish Cup Final Archive – 1898/99 - Final

Noter 

Sæsoner i Scottish Cup
Fodbold i 1898
Fodbold i 1899
Scottish Cup 1899-1900

Scottish Football Association Challenge Cup 1899–1900 var den 27. udgave af Scottish Football Association Challenge Cup, nutildags bedre kendt som Scottish Cup. Første runde blev spillet den 13. januar 1900, og turneringen blev afsluttet den 14. april 1900, hvor Celtic FC vandt finalen over amatørholdet Queen's Park FC med 4-3. Sejren var Celtic FC's tredje i turneringens historie.

Resultater

Celtic FC's vej til sejren

Første runde

Anden runde 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1899-00 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1899–1900 
 Scottish FA – Scottish Cup Final Archive – 1899/00 - Final

Noter 

Sæsoner i Scottish Cup
Fodbold i 1899
Fodbold i 1900
Chrissie Wellington

Christine Ann Wellington MBE, (født 18. februar 1977) er en tidligere britisk triatlet og verdensrekordholder på ironman-distancen.

Hun har vundet verdensmesterskaberne på ironman-distancen i Kailua-Kona på Hawaii fire gange, herunder tre gange i træk i perioden 2007-2009. Hun deltog ikke i Hawaii-stævnet i 2010 på grund af sygdom, men returnerede i 2011 med en sejr foran 2010-vinderen Mirinda Carfrae. Wellington er ubesejret i alle sine 13 ironman-starter.

16. januar 2012 annoncerede Wellington, at hun ville tage et års sabbat fra triatlon og brugte blandt andet året til at udgive og promovere sin selvbiografi: "A Life Without Limits" ("Et Liv Uden Grænser" - ikke oversat til dansk).
 
3. december 2012 offentliggjorde Wellington at hun ikke vender tilbage til professionel triatlon.

Wellington er bosiddende i Boulder, Colorado, USA og i London, hvor hun bor med sin kæreste triatleten Tom Lowe.

Tidlig karriere 
Wellington svømmede fra 9-års alderen og igennem det meste af sin barndom i den lokale svømmeklub Thetford Dolphins. I 2004 genoptog hun svømningen i Birmingham Running and Triathlon Club og deltog i sit første triatlonstævne. Hun deltog derefter i flere stævner på sprint og olympisk distance. Fra september 2004 og 16 måneder frem opholdt hun sig i Nepal som udviklingsarbejder, hvor hendes primære træning var mountainbike i bjergene. I en ferie kørte hun og et par venner over Himalayabjergene fra Lhasa, Tibet til Kathmandu. Turen var på 1.400 km og krydsede flere pas over 5.000 m inklusiv en tur til Everest Base Camp (5400 m), gennem sand- og snestorme.

Tilbage i England genoptog hun triatlontræningen og besluttede sig for at deltage i World Age Group Championships (VM for amatører) i september 2006 i Lausanne, Schweitz. Efter en sommer med 20 timers ugentlig træning, deltog hun i stævnet og vandt sin aldersgruppe og var samtidigt hurtigste kvinde overall. I januar 2007 besluttede hun sig for at blive professionel på olympisk distance og blev sat i forbindelse med triatlon træneren Brett Sutton, der var en del af det nystartede teamTBB. Hun deltog i flere ITU-løb på olympisk distance og høstede flere topplaceringer. Hun vandt desuden langdistancestævnet Triathlon Alpe d'Huez.

Ironman 
26. august 2007 stillede Wellington op i sit første ironman-stævne, Ironman Korea. På trods af at være debutant på distancen og ekstremt varme og fugtige klimaforhold vandt hun og sikrede sig samtidigt adgang verdensmesterskaberne i Kailua-Kona på Hawaii mindre end halvanden måned efter.

Eksterne henvisninger og kilder 
 Wellingtons officielle hjemmeside
 A Life Without Limits, Chrissie Wellington,

Eksterne henvisninger 

Triatleter fra Storbritannien
Henry Hoobin

Henry Frances "Henny" Hoobin (født 15. februar 1879 i Montreal, død 20. juli 1921 smst) var en canadisk lacrossespiller, som deltog i OL 1908 i London.

Hoobins far var en kendt lacrossespiller i 1870'erne og 1880'erne, og han trænede sin søn i sporten, fra han var ganske lille. Henny Hoobin spillede på sin fars hold fra sidst i 1890'erne og blev snart et større navn end sin far. I juni 1907 indstillede han sin karriere på grund af en knæskade, men udsigten til OL-deltagelse fik ham tilbage på banen året efter.

Hoobin blev olympisk mester i lacrosse i 1908 i London. Han var med på det canadiske lacrossehold som vandt konkurrencen. Tre hold var tilmeldt, men Sydafrika trak sig, inden turneringen gik i gang, hvorefter mesterskabet blev afgjort mellem canadierne og det britiske hold. Spillet var ikke helt standardiseret, og der blev spillet efter regler, der var en krydsning mellem de regler, canadierne og briterne kendte. Kampen blev afvekslende med canadierne i front efter de to første quarters med 6-2. Efter pausen spillede briterne bedre og holdt 9-9, hvorved kampen endte 15-11 til canadierne.

Efter OL blev trak han sig endeligt tilbage fra sporten. Han blev optaget i Canadian Lacrosse Hall of Fame i 1966.

Referencer

Eksterne henvisninger 
 http://www.sports-reference.com/olympics/athletes/ho/henny-hoobin-1.html 

Lacrossespillere fra Canada
Deltagere for Canada ved sommer-OL 1908
Medaljevindere ved sommer-OL 1908
Olympiske mestre fra Canada
Frederick Merriman

Frederick Harris Merriman (18. maj 1873 – 27. juni 1940) var en britisk tovtrækker, som deltog i OL 1908 i London.

Merriman blev olympisk mester i tovtrækning under OL 1908 i London. Han var med på det britiske hold City of London Police som vandt konkurrencen.

Eksterne henvisninger 
 

Tovtrækkere fra Storbritannien
Deltagere for Storbritannien ved sommer-OL 1908
Medaljevindere ved sommer-OL 1908
Olympiske mestre fra Storbritannien
Walter Chaffe

Walter Chaffe (2. april 1870 – 27. juni 1918) var en britisk tovtrækker som deltog i OL 1908 i London og 1912 i Stockholm.

Chaffe vandt en bronzemedalje i tovtrækning under OL 1908 i London. Han var med på det britiske hold Metropolitan Police "K" Division som kom på en tredjeplads.

Fire år senere vandt han en sølvmedalje under OL 1912 i Stockholm. Han var med på det britiske hold City of London Police som kom på en andenplads.

Eksterne henvisninger 
 

Tovtrækkere fra Storbritannien
Deltagere for Storbritannien ved sommer-OL 1908
Deltagere for Storbritannien ved sommer-OL 1912
Olympiske sølvmedaljevindere fra Storbritannien
Olympiske bronzemedaljevindere fra Storbritannien
Medaljevindere ved sommer-OL 1908
Medaljevindere ved sommer-OL 1912
William Slade

William Slade (11. maj 1873 – 30. september 1941) var en britisk tovtrækker som deltog i OL 1908 i London.

Slade vandt en bronzemedalje i tovtrækning under OL 1908 i London. Han var med på det britiske hold Metropolitan Police "K" Division som kom på en tredjeplads.

Eksterne henvisninger 
 

Tovtrækkere fra Storbritannien
Deltagere for Storbritannien ved sommer-OL 1908
Medaljevindere ved sommer-OL 1908
Olympiske bronzemedaljevindere fra Storbritannien
Mikroarray

Mikroarrays, genchips, DNA-chips eller micromatricer er en molekylærbiologisk metode til at måle genotyper eller gen ekspression (relative koncentrationer af mRNA). Der findes forskellige udgaver af metoden, men de har alle tilfælles at en overflade, der som oftest er en nylonmembran eller en siliciumdioxid, inddeles i tusindvis af forskellige, mindre områder (celler). Via en teknik, der kaldes fotolitografi påføres hver celle en oligonukleotid; disse kaldes sonder eller prober. Hver type af oligonukleotid modsvarer en vis sekvens i et specifikt mRNA- eller DNA-transskript. Man inkuberer herefter sit microarray med en skabelon som er markeret med nogle mindre molekyler, ofte biotin. Skabelonen kan enten være et PCR-produkt eller cDNA.

Efter inkubationen udnytter man almindelig fluroucens eller biotinfarvning, dvs. binding med høj affinitet til streptavidin for at aflæse den mængde af skabelonen som har bundet sig til sonderne i cellerne. Et computerprogram bruges til at konstruere et skematisk billede over de relative niveuer af transkription.

Mikroarrays er en teknik der tillader at man hurtigt og effektivt kan undersøge aktiviteten hos tusindvis af forskellige gener samtidigt. Indenfor mange anvendelsesområder har  sekventering nu overtaget. Dette gælder særligtt inden for de områder der angår måling gen-ekspression, hvor RNA-sekventering i dag er langt mere udbredt. Indenfor systematisk måling DNA genotyper i mennesker, er microarrays stadig langt mere udbredte i antal brugere, i høj grad drevet frem af forbrugergenetiske firmaer som 23andme og ancestry.com.

Eksterne henvisninger 
 Affymetrix, en af de største virksomheder. 

Molekylærbiologi